tuluyan na kayang mabibitin ang kaawaawa? sumisikdo ang loob; sumasasal ang tibok ng puso; nangangapos ang hininga. mahirap na talaga ang mabingit sa kahihiyan! waring nabuksan ang langit kay beteng nang marinig niya ang tunog ng bigwela. walang alinlangang yaon ay kina kapitang andoy. halos ay tumakbo ang binata sa galak. matulin na pumanhik. lalong sikip na ang bahay na bago ng kapitan. noon ay nagsasayawan na. taas ang noo, lantad ang mukha, na dumulog sa harapang yaon. nguni'kay laking pagkabigo! ang tumutugtog pala ay hindi ang komparsang kanyang inaantay, kung hindi ang orkesta ni artemyo at ni pastor. napipi at napamangha ang binata. lalong ibinaon siya ng kahihiyaan. malalamig na patak ng pawis ang umaliw sa kanya. ang mata naman ng mga kaharap ay parang umuuyam sa kaawaawa. naito na pala si mang beteng! ang bulalas ni labadre nahan ang inyong komparsa? nilagpasan kayo ni artemyo!. walang naitugon si beteng kung hindi sarisaring banta.